ཟིག་ཡུལ་གྱི་ཀླ་ཀློ་དང༌། རྒྱ་གར་གྱི་ཀླ་ཀློ་
སོགས་མདོར་ན་ཀླ་ཀློའི་རིགས་ཕལ་ཆེ་བ་བཅོམ་ནས་དེའི་རྗེས་སུ་འཇུག་དགོས་
པས། འདྲེ་དེའི་ཆོས་ཀྱིས་ཐར་པ་དང་བདེ་བ་མི་ཐོབ་པས། དེས་མ་བཅོམ་བར་ལ་
ཆོས་རེམ་ལ་གྱིས་ཟེར་བ་དང༌། འདི་ནས་འགའ་ཞིག་ཆད། མཆན། ཕྱིས་སུ་མངའ་ཐང་ཆེན་པོ་
8

དགེ་པཎ་ཚེ་དབང་མཆོག་གྲུབ་བཀའ་འབུམ།
ལ་དབང་སྒྱུར་བ་ཉིད་ཀྱིས། ཚད་མའི་ལུང་དང་། བསམ་གྱིས་མི་ཁྱབ་པའི་རྣམ་
ཐར་ལའང་ཚུར་མཐོང་གི་བློས་གཞལ་ནས་རྣམ་པར་བསྟིང་བཞིན་དུ་ཁྱད་པར་གྱི་
དགོས་པ་མེད་པར་ཡང་གནས་འདིར་བགྲོད་པའི་ཚུལ་འདྲི་བ་ལ་སྤྲོ་བ་དག་གིས།
འདིར་བགྲོད་པ་ལ་རིག་སྔགས་དང་བསོད་ནམས་ཀྱི་མཐུ་གྲུབ་པ་ཞིག་ལས་གཞན་
གྱིས་སླེབ་མི་ཐུབ་པ་སྨྲས་ནས། དེ་ལ་གཞན་གྱིས། འོ་ན་རྗེ་མན་ལུང་པས། མངའ་
རིས་ཀྱི་ཡུལ་ནས་སྟོད་ཧོར་གྱི་རྒྱལ་ཁམས་བརྒྱུད་ནས་ཕྱིན་པ་ན་ཤམྦྷ་ལའི་ཡུལ་གྱི་
ལྟེ་བར་ལོ་གཉིས་གསུམ་གྱིས་སླེབས་པར་གསུངས་ན་ཞེས་སྨྲ་བ་ལ་ཕྱོགས་སྔར་བྱས་
ནས། རང་ཉིད་ཀྱི་དགོངས་ཕྱོགས་མན་ལུང་པས་རྨི་ལམ་བསྒྲུབས་ནས་བྱོན་པའི་
མཐོང་སྣང་ཙམ་ཡིན་མོད་ཀྱི། དངོས་སུ་རིག་སྔགས་ཀྱི་མཐུ་སོགས་མ་གྲུབ་ན་ལོ་
གྲངས་དེ་ལྟ་བུས་སླེབ་མི་ནུས་གསུང་རྒྱུ་ཡིན་འདྲ་བ། རྗེ་མན་ལུང་པས་འོད་གསལ་
བཟུང་ནས་ཡུལ་འདི་སོགས་སུ་བྱོན་པར་ཞལ་གྱིས་བཞེས་ཀྱང་། ལོ་གཉིས་གསུམ་
གྱིས་སླེབ་པ་ནི་མིས་དངོས་སུ་བགྲོད་པའི་ཡུན་ལ་དགོངས་པ་ལས། འོད་གསལ་
གྱིས་བྱོན་པའི་ཡུན་ལ་ལོ་གྲངས་གཉིས་གསུམ་འགོར་ན་ཧ་ཅང་ཐལ་ལ། ལོ་གཉིས་
གསུམ་གྱི་སླེབ་པར་གསུངས་ཀྱང་ལམ་དེ་ལ་མི་དང་མི་མ་ཡིན་གྱི་འཇིགས་པ་དུ་མ་
ཡོད་པའི་ཕྱིར་རིག་སྔགས་ཀྱི་མཐུ་དང་བསོད་ནམས་ཆེན་པོ་མི་དགོས་པར་ནི་རྗེ་
མན་ལུང་པས་མི་བཞེད་ཀྱི། སྐུ་དབང་བཙན་པ་ཉིད་ཀྱིས་ཚད་མའི་གནས་ལ་ཟུར་
ཟ་བར་ཟད་དོ། །ལམ་ཡིག་ཏུ་འོད་གསལ་གྱིས་བྱོན་པར་གསུངས་ཀྱང་སྐུ་དངོས་
ཀྱིས་བྱོན་པའང་རུང་སྟེ། གྲུབ་ཆེན་ཨོ་རྒྱན་པ་དང་མལ་མལ་དུ་མཇལ་བའི་ལོ་
རྒྱུས་དང་ལྷན་ཅིག་ཏུ་ཡུལ་ཕལ་མོ་ཆེར་གཤེགས་ནས་མཐར་མན་ལུང་པ་པོ་ཊ་ལར་
རྒྱ་མཚོའི་སྟེང་ནས་ཕར་བྱ་བཞིན་དུ་བཞུད་དོ། །ཞེས་རྣམ་ཐར་ལས་འབྱུང་བའི་ཕྱིར་
རོ༑ ༑དེ་བཞིན་དུ་སི་ཀོ་དྷ་ན་དང་དྷ་ན་ཀོ་ཤའི་གླིང་གཉིས་ཕྲིང་གི་ཡུལ་ཡིན་ཞེས་སྨྲ་

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
བའང་བརྟག་དགོས་ཏེ། ད་ལྟར་ཡུལ་དེ་དག་ལ་ཕྲིང་གིས་དབང་བྱེད་པ་ནི་ཡིན་ཤས་
ཆེ༑ གཞན་ཕྲིང་གི་ཡུལ་དངོས་ནི་མ་ཡིན་ཏེ་རྒྱ་མཚོའི་གླིང་ཕྲན་གཞན་དུ་འདོད་པའི་
ཕྱིར་གླིང་ཞེས་པའི་མིང་གི་འཁྲུལ་གཞི་བྱུང་བར་མངོན་ལ། ཨོ་རྒྱན་དང་ཉེ་བའི་ཤར་
ནུབ་དུ་མཚོ་ཆེན་པོ་རེ་ཡོད་པ། དེ་དག་གི་བར་དུ་ཆུད་པའི་ཡུལ་ལ་གླིང་ཞེས་བཏགས་
པ་སྟེ་ཆུ་དང་མཚོས་བར་ཆོད་པ་ལ། དཱི་པ་སྟེ་ཆུ་བར་གྱི་གླེའམ་གླིང་ཞེས་ཡོངས་ལ་
གྲགས་པའི་ཕྱིར་རོ། །ཡང་མར་ཡུལ་ཕྱོགས་དང་འདབས་འབྲེལ་བར་ཁ་ཆེའི་གྲོང་
ཁྱེར་ཆེན་པོ་ཡོད་ཅིང༌། དེའི་ལྷོ་ནུབ་མཚམས་སུ་གྲོང་ཁྱེར་གླང་པོ་ཅན་དུ་སྔོན་ཆོས་
རྒྱལ་མྱ་ངན་མེད་ཀྱི་ཕོ་བྲང་གི་ཤུལ་དུ་ད་ལྟར་ཌི་ལིར་གྲགས་པ་དེར་པཱ་ཋ་སྟེ་ཀླ་ཀློའི་
རྒྱལ་པོ་སྟོབས་ཆེ་བ་ཡོད་ཅིང༌། བོད་འགའ་ཞིག་གིས། འདི་ཉིད་མི་ཟད་པའི་སྟོབས་
དང་ལོངས་སྤྱོད་ཚད་མེད་པ་ལ་དབང་བསྒྱུར་བ་ཡིན་ཞེས་བརྗོད་པ་སོགས་དྲངས་ནས།
དེའི་འོག་ཙམ་དུ་ད་ལྟ་བྷ་ལག་གི་རྒྱལ་པོས་བཅོམ། པཱ་ཋ་གནས་ནས་དབྱུང་སྟེ་ཡངས་
པ་ཅན་དུ་ཕལ་པའི་ཚུལ་གྱིས་སྡོད་ཅིང༌། ལྟོ་ཕྱོགས་མ་ར་ཧེ་དང༌། ཕྲིང་གི་ལུང་
འོག་ཏུ་གནས་དགོས་པ་སོགས་སྨྲས་ཏེ་རང་ཚིག་སྔ་ཕྱི་འགལ་བར་འདུ་བཞིན་དུ།
བོད་སྔ་རབས་པ་རྣམས་དང་རྙིང་མའི་གཏེར་ཆོས་སུ་གྲགས་པའི་ངག་སྒྲོས་སུ་སྟོད་
ཧོར་རྒྱལ་པོས་བོད་འཇོམས་པར་བཤད་པ་དེ་འདི་ལ་ཟེར་བར་སྣང་ཞེས་ཌི་ལིའི་
པཱ་ཋ་ཁོ་ན་ལས་སྟོད་ཧོར་གཞན་མི་སྲིད་པའི་ཞལ་བཞེས་མཛད་མོད། རིགས་པར་
མ་མཐོང་སྟེ། བྱང་ཕྱོགས་ཀྱི་གྲོང་ཁྱེར་མོ་ལ་ཏཱ་ན་སོགས་ནས་རིམ་པས་རྒྱ་ནག་དང་
འབྲེལ་བའི་བར་གྱི་ཡུལ་རྣམས་ལ་ཧོར་རམ། སྟག་གཟིག་གམ་སོག་པོའི་ཡུལ་ཞེས་
རླུང་ལྟར་ཡོངས་ལ་གྲགས་ཤིང་གྲུབ་པས་སྟོད་སྨད་ཀྱི་ཟླས་དབྱེ་བས་ཨོའུ་ལོད་དང༌།
ཐོད་དཀར་སོགས་ཀྱི་ས་མཚམས་ཡན་ཆད་ལ་སྟོད་ཕྱོགས་ཀྱི་ཧོར་དང༌། ཧ་ལ་ཧ་
མན་ཆད་ཀྱི་ཧོར་རྒྱ་ནག་དང་ཉེ་བ་རྣམས་ལ་སྨད་ཧོར་རམ་སྨད་སོག་ཏུ་བོད་པ་ལྟར་
10

དགེ་པཎ་ཚེ་དབང་མཆོག་གྲུབ་བཀའ་འབུམ།
འཐད་ལ། གལ་ཏེ་ཌི་ལིའི་པཱ་ཋ་སྟོད་ཧོར་གྱི་བྱེ་བྲག་ཞིག་ཡིན་དུ་ཆུག་ཀྱང༌། སྟོད་
ཧོར་ཐམས་ཅད་ལ་དེས་མ་ཁྱབ་སྟེ། ཁྱེད་ཀྱིས་ཌི་ལི་བཅོམ་པར་བཤད་པའི་ཧོར་བྷ་
ལག་དེ་ཡང་གཞན་དུ་གྲུབ་ཅིང་། ཐོར་གོད་སོགས་རྒྱལ་པོ་གཞན་དང་གཞན་རྣམས་
ཀྱང་དེ་དང་ཐ་དད་དུ་གྲུབ་པའི་ཕྱིར་རོ། །རྙིང་མའི་གཏེར་ཆོས་སུ་སྟོད་ཧོར་གྱི་དམག་
གིས་བོད་ཁམས་འཇོམས་པར་གསུངས་པ་ལས། དམིགས་བསལ་ཌི་ལི་པཱ་ཋ་ནའི་
དམག་གིས་བོད་འཇོམས་པར་མ་གསུངས་པའི་ཕྱིར་ཀུན་སློང་སྐྱོན་ཅན་གྱིས་དེར་
བསྒྱུར་ཡང་འགྱུར་བར་དཀའ་ལ། རྗེ་བཙུན་ཏཱ་ར་ནཱ་ཐ་ལ་བླ་མ་ལྷོ་ཕྱོགས་པས་གསུངས་
པ་ལྟར་ན། ཀས་ཀཱ་ར་ཞེས་བོད་ལ་རྒྱུག་པའི་སྟོད་ཧོར་བྱེ་བྲག་པ་ཞིག་འདུག་གསུངས་
པ་དེ་ནི། སྔོན་ས་ཧོར་མཆོད་ཡོན་གྱི་དུས་ཧོར་དཔོན་ཧུ་ལ་ཧུས་རྒྱ་ནག་གི་རྒྱལ་སྲིད་
མ་ཐོབ་པས་སྟོད་དུ་བྲོས་ཕེབས་པའི་མི་བརྒྱུད་ཀྱི་སྟོད་ཧོར་དང་སྤྱན་སྔ་བཀའ་བརྒྱུད་
མཆོད་ཡོན་དུ་འབྲེལ་ཞིང༌། ས་སྐྱ་དང་འཁོན་པའི་རྒྱུ་ལ། དེ་སྐབས་ས་སྐྱ་པས་བོད་
ལ་དབང་མཛད་པས་བོད་ལ་ཆེས་གནག་པ་ཞིག་བྱུང་ཞིང༌། འབྲི་གུང་དང་ས་སྐྱ་པ་
གྲུབ་མཐའི་ཁ་འཛིན་གྱི་ཆགས་སྡང་ལ་བརྟེན་ནས་འཁྲུགས་སྐབས་འབྲི་གུང་པས་
སྟོད་ཧོར་གྱི་དམག་ས་སྐྱའི་སྟེང་དུ་ཁྲིད་པའི་ལོ་རྒྱུས་བཞིན་དང་། དུས་གསུམ་མཁྱེན་
པ་ཨོ་རྒྱན་ཆེན་པོས་སྟོད་ཕྱོགས་ཀྱི་ཧོར་དམག་གིས་བོད་རྣམས་འཇོམས་པར་མཁྱེན་
བཞིན་དུ། དེ་དག་འོངས་པའི་དུས་ཚིགས་རེ་ལ་ཉིད་ཀྱི་སྤྲུལ་སྐུ་གཏེར་སྟོན་རེ་དང་
ཟློག་བྱེད་ཀྱི་སྒོ་སྣ་ཚོགས་པ་དངོས་དང་བརྒྱུད་ནས་བསྟན་པ་རྣམས་ཉམས་སུ་བླངས་
པས་ཐབས་རིམ་དུས་དང་མ་མཛོལ་བ་རེ་ལས་མཐའ་དམག་གདུག་པ་ཅན་དེ་རྣམས་
འཕྱོ་བའི་དུས་ཚིགས་ཕྱིར་བསྲིངས་ནས་བཟློག་པར་མཛད་པ་ཡིན་ལ། ཕྱིས་སྐོར་
བོད་སྤྱི་མཐུན་གྱི་བསོད་ནམས་འཕེལ་འགྲིབ་ཀྱི་མཚམས་དང་། མཆོད་གནས་ཀྱི་
སྡེ་ཆེན་པོ་རྣམས་ཀྱང་རྩོད་པ་ཅན་གྱི་བསྟན་པ་ལྷུར་ལེན་པ་ལ་མངོན་དུ་ཕྱོགས་པས་
11

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
རྐྱེན་བྱས། བསྟན་པ་སྔ་དར་གྱི་དུས་སུ་མཁན་སློབ་ཆོས་གསུམ་གྱི་རྨད་དུ་བྱུང་བའི་
ཕྲིན་ལས་ལ་ལོག་པར་བལྟས་པའི་བདུད་ཀྱི་རིས་སུ་གྱུར་པའི་བཙུན་མོ་དང་བློན་
པོ་རྣམས་ཀྱི་བསོད་ནམས་མ་ཡིན་པའི་སྨོན་ལམ་དུས་སུ་སྨིན་པས་རྒྱུ་བྱས་ནས་
སྟོད་ཕྱོགས་ཀྱི་མཐའ་དམག་བོད་དུ་ལན་གྲངས་དུ་མར་ཤོར་ཞིང་། མཐའ་དམག་
བྱུང་ཐེངས་རེ་ལ་རྒྱལ་བའི་བསྟན་པ་ངེས་དོན་སྒྲུབ་བརྒྱུད་ཀྱི་ཕྱོགས་ལ་ལྷག་པར་སྡང་
ཞིང་། རྒྱལ་རིགས་ཆེ་བཙུན་ཐམས་ཅད་དམངས་སུ་ཕབ་པ་ནས་སྲོག་དང་བྲལ་བའི་
སེམས་ཅན་ཐམས་ཅད་སྡུག་བསྔལ་འབའ་ཞིག་པའི་གནས་ལ་སྦྱར་
བར་དུ་བྱེད།
ན༑ དེ་ལས་ཕུང་ཚབས་ཆེ་བ་ཅི་ཞིག་བྱེད་བསམ་པར་རིགས་ཤིང༌། དེ་ཐམས་ཅད་
སྟོད་ཕྱོགས་ཀྱི་ཧོར་སོག་གི་དམག་ཡིན་པས་ཆོག་པ་ལས་ཌཾ་ལིའི་པ་ཁཱ་དང་ཧུལ་
ཧུའི་བརྒྱུད་པ་ཡིན་མི་དགོས་སོ། །སྤྱིར་ཡང་རྒྱ་གར་དུ་སངས་རྒྱས་པ་དང་། མུ་སྟེགས་
པ་སོ་སོའི་གྲུབ་མཐའ་བཟུང་ནས་རྩོད་པ་བྱེད་མོད། བོད་དུ་ནང་པ་སངས་རྒྱས་པ་
འབའ་ཞིག་གི་ནང་དུའང་འགྱུར་སྔ་ཕྱི་དང༌། སྡེ་མང་ཉུང་ཙམ་ལ་ཕྱོགས་རིས་སུ་ཕྱེ་
ནས་སྦྱིན་བདག་རྣམས་ཀྱིས་སོ་སོའི་ཕྱོགས་བཟུང་ནས་རང་ཕྱོགས་ཁོ་ན་ལ་བསྟོད་
ཅིང་གཅིག་ཤོས་སྨད་པའི་རྩོད་པ་ལྷུར་ལེན་གྱི་བསྟན་པ་འདི་འདྲ་ནི་སྔ་དར་གྱི་སྐབས་
སུ་མེད་ཅིང༌། ཕྱི་དར་ལ་སྲོལ་འདི་བྱུང་བ་ནི་ཡིན་ལ་རྒྱལ་བ་དགྱེས་པའི་བསྟན་པ་
རྣལ་མར་འགྱུར་རམ་བསམ་པར་རིགས་སོ། །ཞེས་ཞར་བྱུང་དུ་སྨོས་པ་ལགས། ཤམྦྷ་
ལའི་ལམ་ཡིག་དངོས་འཕགས་པ་དོན་ཡོད་ལྕགས་ཀྱུའི་གསུང་རྗེ་བཙུན་ཀུན་སྙིང་
ཞབས་ཀྱིས་བསྒྱུར་བ་འདི་ཉིད་ཤིན་ཏུ་ཚད་མར་གྱུར་པ་སྨོས་མ་དགོས་ཤིང་། འདིར་
བགྲོད་ཚུལ་རྣམས་ལ་དགོངས་པ་ཅན་གྱི་གསུང་ནི་མང་དུ་ཡོད་འདྲ་ལ། ཕྱིས་ཤམྦྷ་
ལའི་ལམ་ཡིག་འདྲི་བའི་ཁུར་བཞེས་པ་རྣམས་ཀྱིས་འཕགས་ཡུལ་གྱི་བསྟན་པའི་
གཏད་རབས་དང་། རྒྱལ་པོའི་རབས། ཡུལ་སྤྱི་དང་བྱེ་བྲག་གི་གནས་ལུགས་སོགས་
12

དགེ་པཎ་ཚེ་དབང་མཆོག་གྲུབ་བཀའ་འབུམ།
རྗེ་བཙུན་དམ་པའི་གསུང་རྒྱ་གར་ཆོས་འབྱུང་དང༌། བླ་མ་ལྷོ་ཕྱོགས་པའི་རྣམ་ཐར།
བཀའ་བབས་བདུན་ལྡན་དང༌། རམ་གོ་པཱ་ལའི་རྣམ་ཐར་སོགས་ནས་འབྱུང་བ་སྐྱོར་
ཟློས་རེ་མཛད་ནས། ལམ་ཡིག་དངོས་གཞི་ཡང་དོན་ཡོད་ལྕགས་ཀྱུའི་གསུང་འཕྲི་
བསྣན་མེད་པར་བཀོད། འཕགས་ཡུལ་གྱི་གྲུབ་ཐོབ་ཕལ་ཆེར་ཐོག་མར་གསང་སྔགས་
སྤྱོད་པ་སུས་མི་ཤེས་ཤིང་རིམ་པ་གཉིས་ལ་བརྟན་པ་ཆེར་ཐོབ་ནས། སྤྱོད་པས་བོགས་
དབྱུང་བའི་དུས་ལ་བབ་ན་བླ་མས་གནང་བ་དང་། གནས་ངེས་མེད་རྣམས་སུ་བརྟུལ་
ཞུགས་སྣ་ཚོགས་པས་རྒྱུ་བར་བཤད་མོད། རྒྱལ་བ་ཙོང་ཁ་པ་ཟུང་འཇུག་གི་གོ་འ
མཐོན་པོར་བཞུགས་པ་སྨོས་མ་དགོས་ཀྱང༌། སྐུ་ཚེ་དེ་ཉིད་ཀྱིས་སྤྱོད་པ་ལ་གཤེགས་
པའི་ཚུལ་ཉིད་ཀྱི་གསུང་རབ་རྣམས་ལས་མི་འབྱུང་ཞིང༌། སྲས་ཀྱི་ཐུ་བོ་རྒྱལ་ཚབ་
མཁས་གྲུབ་རྣམ་གཉིས་སོགས་རྗེས་འབྲངས་མཁས་པ་ཡོངས་ལ་མ་གྲགས། སྐུ་ཚེ་
དེ་ཉིད་ཀྱི་ཕྱི་མར་ཡང་དགའ་ལྡན་གྱི་གནས་སུ་བྱམས་པའི་ཞབས་དྲུང་དུ་བྱང་ཆུབ་
སེམས་དཔའ་འཇམ་དཔལ་སྙིང་པོའི་ཚུལ་གྱིས་བཞུགས་པར་རྩོད་པ་མེད་བཞིན་
སྤྱོད་པ་ལ་གཤེགས་ཚེ་ཀཱིརྟི་ནཱ་ཐ་ཡིན་ཚུལ་སོགས་རང་བཟོའི་གཏམ་གསར་པ་
ཅི་རིགས་སྤྲོ་བར་མཛད་མོད་ཀྱང་ཡིད་བརྟན་དཀའ་ལ། རྗེ་བཙུན་ཀུན་སྙིང་ཞབས་
ཀྱི་གསུང་རྣམས་རང་ཉིད་ཀྱིས་བསྐྱར་ཟློས་མཛད་བཞིན་དུ་དེ་ཉིད་དགག་རྒྱུའི་ཁུངས་
ཀྱི་གསུངས་ཕལ་ཀ་བསྒྲིགས་འགའ་རེ་དང་། སློབ་དཔོན་སངས་རྒྱས་གཉིས་པ་རྗེས་
འབྲངས་དང་བཅས་ཚད་མར་མི་བྱེད་བཞིན་དུ་རང་ཉིད་ཚད་མར་བྱེད་པའི་ཁུངས་
སུ་གཏེར་ཆོས་ཀྱི་ལུང་བསྟན་དམ་དུམ་འདྲ་འདྲེན་པ་སོགས་གཟུ་བོར་གནས་པ་དག་
གི་བློར་མི་ཤོང་བའི་རྣམ་ཐར་ནི། དབུ་མ་ཐལ་འགྱུར་བ་རྣམས་ཀྱིས་ཆོས་ཐམས་ཅད་
སྒྲ་རྟོག་གིས་བཞག་པ་ཙམ་ལས་བདེན་པར་གྲུབ་པ་རྡུལ་ཙམ་མ་མཆིས་པའི་དོན་
ལ་ཐུགས་རྒྱུད་ཤིན་ཏུ་འབྱོངས་པའི་གསུང་དུ་དག་སྣང་སྦྱང་བར་བྱ་བ་ལས་འོས་མ་
13

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
མཆིས་ཀྱང༌། ཀུན་རྫོབ་ཚད་མའི་རྣམ་གཞག་ལྟར་ན་འཕགས་པ་རྣམས་ཀྱང་ལས་
འབྲས་ལ་བདག་གིར་མཛད་དགོས་རིགས་སུ་མཆིའོ། ༑ཀྱེ་མ་སྙིགས་མས་ཁེབས་
པའི་བྱེས་པ་ཕལ། །ལྟར་སྣང་ཡོན་ཏན་སྐྱོན་གྱི་སྙིང་པོ་ཅན། །སྐྱོན་ཡང་ཡོན་ཏན་
བཞིན་དུ་ངོམ་བྱེད་ན། །བླུན་རྣམས་འདྲི་དཔའི་སྤྱི་བརྟོལ་དེ་ལས་ཅི། །དུས་གསུམ་
ཀུན་གཟིགས་སངས་རྒྱས་གཉིས་པ་དེའི། །བོད་འབངས་སྐྱོབ་པའི་ཞལ་གདམས་
ལུང་བསྟན་ལ། །དྲིན་གཟོ་ལྟ་ཅི་འཕྱར་ཀ་སྒྲོགས་བྱེད་པར། །ཡི་མ་རངས་ནས་དྲང་
པོའི་མཆིད་འདི་ཐལ། །བོད་འབངས་མནོ་མི་ཤེས་པའི་བྱིས་ལྟ་བུར། །ཐུགས་རྗེའི་
གཏེར་ཆེན་ཡབ་གཅིག་ཁྱེད་གཤུང་ཡང༌། །ལྔ་བདོའི་གདོན་གྱིས་ཉམ་ཉེས་དྭ་ཕྲུག་
རྣམས། །སྐྱོབ་མཛད་བྱམས་པའི་ཕྱག་རིང་རྐྱོངས་ཤིག་ཀ །ཞེས་སྨྲས་སོ། ༈ །ཞར་
བྱུང་རྒྱལ་པོ་པེ་ཧར་གྱི་གནས་གཞི་ཡོད་པའི་ཡུལ་གྱི་ངོ་འཛིན་ཇི་བཞིན་བྱེད་མཁན་
སྔོན་ཆད་མ་བྱུང་མོད། ཁོ་བོས་དཔྱད་ན་གནས་གཞི་བྱུང་བའི་ཡུལ་ནི་ཧོར་ཡུལ་ཁོ་
ནར་སོམ་ཉི་མེད་དེ། བྷ་ཏ་ཧོར་གྱི་སྒོམ་གྲྭ་དང༌། ཧོར་གྱི་ཕོ་ལྷ་གནམ་ལྷ་བྱང་ཆུབ་
ཅེས་བཤད་པས་གསལ་ལོ། །ཧོར་ཡུལ་སྟོད་སྨད་གང་ལ་ཡིན་ཤེས་དཀའ་རུང་། བོད་
དམག་གིས་སྒོམ་གྲྭ་བཅོམ་ནས་པེ་ཧར་བོད་དུ་ཁྱེར་བའི་སྐབས་ཟ་ཧོར་གྱི་རྒྱལ་
རིགས་ཀྱང་བྱོན་འདུག་པས། དེ་ལྟར་ན་ཧོར་བྷ་ལག་དང་བྷ་དག་ཤན་སོགས་ནུབ་
ཕྱོགས་སུ་གནས་པ་རྣམས་ཟ་ཧོར་དང་ཐག་ཉེར་ཡོད་པས་ཡུལ་དེ་དག་ལ་སྐབས་
དེར་ཟ་ཧོར་གྱིས་དབང་བྱེད་པ་ཡིན་ནམ་སྙམ་ཞིང་། བྷ་ཏ་ཧོར་ཞེས་པ་དང་། བྷ་
དག་ཤོན་མིང་ཕྱོགས་མཚུངས་པས་གནས་གཞི་འདི་ཕྱོགས་ཤེད་དུ་བྱུང་ངམ་བསམ་
པ་ནི་བདག་གི་རྣམ་རྟོག་གོ །འགའ་ཞིག་གིས་རྒྱ་ནག་ཕྱོགས་སུ་འདོད་པ་ནི་རིགས་
པར་མ་མཐོང་སྟེ། རྒྱ་ནག་དང་ཟ་ཧོར་ཕྱོགས་ཉེ་ཙམ་ཡང་མེད་པ་དང་ཕྱོགས་དེར་
བྱུང་བའི་གཏམ་ཙམ་ཡང་རྒྱ་ནག་གི་ལོ་རྒྱུས་རྣམས་སུ་མི་འབྱུང་བ་དང༌། ཧོར་གྱི་ཕོ་
14

དགེ་པཎ་ཚེ་དབང་མཆོག་གྲུབ་བཀའ་འབུམ།
ལྷ་ཞེས་པས་ཀྱང་དེར་མ་གྲུབ་སྙམ་མོ། །གཞན་ཡང་སྒོམ་གྲྭ་བཅོམ་པའི་དུས་དེར་
ལྷ་སྲས་མུ་ཏིག་བཙད་པོ་དཔུང་དང་བཅས་པས་བྱང་གི་སོ་ཁ་བསྲུང་བ་དང་། ཁམས་
ཀྱི་གཡར་མོ་ཐང་དུ་དམག་རྣམས་རྩིས་ལ་བཏབ་པས་མི་དང་མི་མ་ཡིན་གྱི་དམག་
གྲངས་ལས་འདས་པ་ཚོགས་པ་རྣམས་བྱང་གི་ཕྱོགས་སུ་བཏེག་པར་ལོ་རྒྱུས་ཐམས་
ཅད་མཚུངས་པ་དང་། གཡར་མོ་ཐང་ནི་ད་ལྟ་མཚོ་སྔོན་པོར་གྱུར་པ་ཡིན་ཞེས་མཁས་
པ་རྣམས་བཞེད་ཅིང༌། གནོད་སྦྱིན་ཙིའུ་དམར་པོ་ཡང་ལི་ཡུལ་གྱི་དགེ་སློང་ཞིག་ཁྲོས་
པའི་དམོད་པ་ལས་བྱུང་བར་གསུངས་འདུག་ཅིང༌། ལི་ཡུལ་ནི་སོག་ཡུལ་ལས་མ་
འདས་པ་སྔར་སྨོས་པ་ལྟར་རོ། །ཞེས་པ་འདི་ཡང་༧ཚེ་དབང་མཆོག་གྲུབ་ཀྱིས་སྐབས་བབས་སུ་བརྗོད་པ་
ལོག་རྟོག་ཉེ་བར་ཞི་བའི་སྨན་ཡོན་བླ་ན་མེད་པར་གྱུར་ཅིག །སརྦ་མངྒ་ལཾ།། །།